JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned teemad -
Valitsuskõnelused endiselt ummikus
Esmaspäeval algas uus juudi aasta
Peaminister Netanyahu sai eelmisel nädalal Iisraeli presidendilt mandaadi
moodustada riiki enamusvalitsus.
Eesmärgiks oli kahe suure partei Likudi ja Sinivalge ühisvalitsus,
kus peaministrikoht vahelduks Netanyahu ja Benny Gantzi vahel.
Esimene kõnelusteraund kestis vaid neli tundi ja lõppes tulemuseta.
Katkemise põhjuseks peetakse just isiklikke küsimusi.
Benny Gantz oli siiski lubanud juba enne valimisi,
et ei lähe samasse valitsusse,
kus Netanyahu võib saada korruptsioonisüüdistuse.
Parteijuhid kohtusid veel kolmapäevalgi,
sihiks lahendada omavahelised probleemid.
Nurjumise korral võib Netanyahu tagastada mandaadi presidendile,
kes annab selle seejärel Gantzile.
Saate filmimise ajal polnud veel selge,
kuidas valitsuskõnelused edenevad või lõppesid.
Teisi koalitsioone funktsionaalse enamusvalitsuse loomiseks näha pole,
nii et kui nii Netanyahu ja Gantzi katsed ebaõnnestuvad,
ootavad ees kolmandad valimised.
Juba enne valimisi ja kohe seejärel
end kaalukeeleks tõstnud Israel Beiteinu partei juht Lieberman
võib jääda kaunistama poliitilist kübarariiulit.
Ta on keeldunud koostööst
nii Likudi parempoolse kui Gantzi koalitsiooniga,
kuna ei taha omada pistmist ei araablaste-druuside
ega ortodoksi juutidega.
Ainus, kus ta osalema nõustus, on Likudi partei ilma Netanyahuta
ja Gantzi grupp ilma araabia-druusi parteita.
Kui Netanyahu ja Gantz lepivad kokku ühises valitsusformaadis,
ei vajata seal enam Liebermani,
vaid need kaks gruppi moodustavad piisavalt suure enamuse ilma temata.
Rohkesti valimiskohinat ja debatte tekitanud
peaminister Netanyahu kuulamised, mitte ülekuulamised,
peetakse peaprokurör Avi Mandelbliti teatel kahel erineval päeval.
Esimesed toimusid oktoobri kahel esimesel päeval
ja teised kaks 6. ja 7. oktoobril.
Alles pärast neid teeb prokurör otsuse,
kas on põhjust süüdistust esitada või ainult mõne juhtumi puhul.
Poliitiliste oponentide poolt juba ette langetatud süüdimõistmised
on seega olnud pigem nende valimissstrateegia
kui põhinenud millelgi, mida võiks aktsepteeritavaks pidada.
Esmaspäeval, 30. septembril, algas juudi kalendri järgi uus aasta,
5780. aasta pärast maailma loomist, nagu nende arvutused määratlevad.
Uue aasta vahetumine Iisraelis on ka suurte pidustuste aeg.
Seda tähistatakse nagu sabatit ja kõikjal riigis süüakse ja juuakse
just uue aastaga seotud erilisi roogi ja jooke.
Uut aastat ehk Rosh Ha Shanaad,
ehk ka Yom Teruaa'd tähistatakse tišrei kuu kahel esimesel päeval
ja neile järgneb kümme meeleparanduspäeva,
mis lõppevad Yom Kippuri ehk suure lepituspäevaga.
Šofarit puhuti sõltuvalt kogukonnast mitmekümneid kordi.
Uue aasta challah-leib vormitakse tavalise pikliku kuju asemel ringiks,
mis peaks kujutama elu katkematust.
Pühade ajal süüakse ka meesse kastetud õunaviile,
millega soovitakse, et saabuv aasta oleks sama magus kui mesi õunal.
Nüüd nende eluga seotud meeldivate asjade juurest
Iisraeli argipäeva, mis hõlmab märgatavalt sõjakamaid seise.
Iraani Revolutsioonikaarti kõrge juht, kindral Abbas Nilforoushan
rääkis intervjuus Radio Fardale,
et Iisrael teeb suure strateegilise vea, kui Iraani ründab.
"Kui Iisrael teeb selle vea, et teeb rünnaku Iraani huvide vastu,
võib Tel Avivi ja kogu selle piirkonna merest tükikestena kokku korjata,"
ähvardas kindral Nilforoushan.
"Iisrael pole sellises valmiduses, et võiks Iraani kuidagi ähvardada.
Vastupidi - oleme Iisraeli igalt poolt ümber piiranud.
Konflikti süttimise järel ei jää Iisraelist tükkiki järele,"
rääkis Revolutsioonikaarti asejuht kindral Nilforoushan meediale.
Ta jätkas: "Meie vendadel Liibanonis
on head valmidused hävitada terve Iisrael,
kui nad peaksid tegema selle strateegilise vea
ja püüavad kahjustada meid või meie liitlasi."
Kindralil paistisid puuduvat kaasaegsed andmed,
sh Iisraeli sõjalise valmisoleku suhtes.
Tema nägemuse järgi on Iisrael ka väga vaene maa
ja selle sõduritel polevat strateegilist sügavust puudutavat vaatevälja.
Mis puudutab Iisraeli väidetavat vaesust,
siis kindralil tundus puuduvat värske teave ka selles osas,
sest viimase aasta statistika järgi
teenisid iisraellased aastas keskmiselt 41 000 dollarit per capita.
Iraanlaste vastav igaaastane sissetulek
oli keskmiselt 6000 USA dollarit.
Saudi Araabia kroonprints Mohammed bin Salman
kohtus Washingtonis pärast ÜRO istungeid
USA välisministri Mike Pompeoga.
Kroonprints hoiatas, et Iraani võimalik tegevus
ohustab kogu maailma majandust, kui see endisel kujul jätkub.
Tema sõnul võib toornafta hind maailmaturul isegi mitmekordistuda,
kui lääneriigid ei suuda Iraani kontrolli alla saada.
See võib omakorda hävitada kogu maailma majanduse,
hoiatas saudi prints.
Iraan seevastu süüdistab kõiges USAd ja selle sanktsioone,
väites, et need ohustavat kogu regiooni rahu.
Lisaks süüdistas Iraani välisminister Javad Zarif Ühendriike selles,
et nad toovad regiooni sõdureid juurde ja seegi kasvatavat pingeid,
hoiatas Zarif.
Saudi printsi sõnul on EL-il võtmeroll Lähis-Ida tasakaalustamisel.
EL peab püüdma Iraani kõnelustelauda tuua, sest diplomaatia
on probleemide lahendamiseks parem viis kui sõda.
Pärast USAs riigi poliitilise ja sõjalise juhtkonnaga nõu pidamist,
saatis saudi prints bin Salman Iraani juhtidele diplomaatilise sõnumi,
pakkudes võimalust kõnelusteks põletikulise olukorra lahendamiseks.
Kuna USA ei näi seekord soovivat Iraani karistada
Saudi Araabia naftatööstuse vastu tehtud rünnakute eest,
peavad saudid nüüd kõnelusi ainsaks teeks
Iraani uute agressioonide peatamiseks.
Erinevad diplomaatilised hinnangud näevad siin ka võimalikku kanalit
USA ja Iraani dialoogile, kus vahendajaks oleksid saudid.
USA ja Iraani juhid on välistanud oma avaldustes
omavahelise dialoogi võimaluse,
nii et bin Salman võib olla mõlemale sobiv kanal sõnumite vahendamiseks.
Seda avaust tervitati ka Iraani poolt,
kuid vaevalt see kuigivõrd regiooni pingeid vähendab,
sest Iraani-vastased majandussanktsioonid on nii karmid,
et vaevalt riik nende all järgmise kevadeni vastu peab.
Ka Euroopa Liidult ei saa oodata mingeid kiireid otsuseid
Iraani võimaliku majandus- või muu abi suhtes,
sest liidusisene otsustusprotsess uueneb juba novembris,
kui ametisse asuvad uus juht ja uued volinikud.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee